CELEX: 32016D2065
Language: hr
Date: 2016-11-24 00:00:00
Title: Provedbena odluka Komisije (EU) 2016/2065 оd 24. studenoga 2016. o određenim zaštitnim mjerama povezanima s visokopatogenom influencom ptica podtipa H5N8 u Danskoj (priopćeno pod brojem dokumenta C(2016) 7737) (Tekst značajan za EGP )

25.11.2016   
            
            
               HR
            
            
               Službeni list Europske unije
            
            
               L 319/65
            
         PROVEDBENA ODLUKA KOMISIJE (EU) 2016/2065
   оd 24. studenoga 2016.
   o određenim zaštitnim mjerama povezanima s visokopatogenom influencom ptica podtipa H5N8 u Danskoj
   
      
         (priopćeno pod brojem dokumenta C(2016) 7737)
      
   
   (Vjerodostojan je samo tekst na danskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Influenca ptica zarazna je virusna bolest ptica, uključujući perad. Zaraza domaće peradi virusom influence ptica može uzrokovati dva glavna oblika te bolesti koji se razlikuju po svojoj virulenciji. Niskopatogeni oblik načelno izaziva samo blage simptome, dok visokopatogeni oblik uzrokuje visoke stope smrtnosti kod većine vrsta peradi. Ta bolest može ozbiljno utjecati na profitabilnost peradarstva.
            
         
               (2)
            
            
               Iako se influenca ptica pojavljuje uglavnom kod ptica, virusom koji uzrokuje bolest povremeno su i u određenim okolnostima zaraženi i ljudi.
            
         
               (3)
            
            
               U slučaju izbijanja influence ptica postoji opasnost da se uzročnik bolesti proširi na druga gospodarstva na kojima se drži perad ili druge ptice koje se drže u zatočeništvu. Kao rezultat toga može se proširiti iz jedne države članice u druge države članice ili treće zemlje trgovinom živom peradi ili drugim pticama koje se drže u zatočeništvu ili njihovim proizvodima.
            
         
               (4)
            
            
               Direktivom Vijeća 2005/94/EZ (3) utvrđuju se određene preventivne mjere povezane s nadzorom i ranim otkrivanjem influence ptica te minimalne mjere kontrole koje se primjenjuju u slučaju izbijanja te bolesti kod peradi ili drugih ptica koje se drže u zatočeništvu. Tom se Direktivom osigurava utvrđivanje zaraženih i ugroženih područja u slučaju izbijanja visokopatogene influence ptica.
            
         
               (5)
            
            
               Danska je obavijestila Komisiju o izbijanju visokopatogene influence ptica podtipa H5N8 na svojem državnom području, na gospodarstvu u kojem se drže perad i druge ptice koje se drže u zatočeništvu te je provela potrebne mjere u skladu s Direktivom 2005/94/EZ, uključujući utvrđivanje zaraženih i ugroženih područja.
            
         
               (6)
            
            
               Komisija je razmotrila mjere koje je poduzela Danska u skladu s Direktivom 2005/94/EZ i uvjerila se da su granice zaraženih i ugroženih područja koje je utvrdilo nadležno tijelo u toj državi članici na dovoljnoj udaljenosti od svih gospodarstava na kojima je potvrđeno izbijanje bolesti.
            
         
               (7)
            
            
               Kako bi se spriječili nepotrebni poremećaji trgovine u Uniji i izbjegle neopravdane prepreke trgovini koje nameću treće zemlje, potrebno je na razini Unije u suradnji s Danskom brzo definirati zaražena i ugrožena područja utvrđena u toj državi članici.
            
         
               (8)
            
            
               U skladu s time u prilogu ovoj Odluci trebalo bi utvrditi zaražena i ugrožena područja u Danskoj na koja se primjenjuju mjere utvrđene Direktivom 2005/94/EZ te vrijeme trajanja regionalizacije.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Danska osigurava da zaražena i ugrožena područja utvrđena u skladu s člankom 16. stavkom 1. Direktive 2005/94/EZ obuhvaćaju barem područja koja su u dijelovima A i B Priloga ovoj Odluci navedena kao zaražena i ugrožena područja.
   Članak 2.
   Ova se Odluka primjenjuje do 31. siječnja 2017.
   Članak 3.
   Ova je Odluka upućena Kraljevini Danskoj.
   
      Sastavljeno u Bruxellesu 24. studenoga 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Direktiva Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (SL L 10, 14.1.2006., str. 16.).
   
      PRILOG
      DIO A
      Zaražena područja iz članka 1.:
      
                  Oznaka zemlje ISO
               
               
                  Država članica
               
               
                  Oznaka
                  (ako je dostupno)
               
               
                  Naziv
               
               
                  Datum do kojeg se primjenjuje u skladu s člankom 29. Direktive 2005/94/EZ
               
            
                  DK
               
               
                  Danska
               
               
                   
               
               
                  Područje obuhvaća:
               
               
                   
               
            
                   
               
               
                   
               
               
                  02217
               
               
                  Dijelove općine Helsingør (oznaka ADNS 02217) koji se nalaze na području u obliku kruga radijusa tri kilometra sa središtem na GPS koordinatama S56.0739; I12.5144.
               
               
                  13.12.2016.
               
            DIO B
      Ugrožena područja iz članka 1.:
      
                  Oznaka zemlje ISO
               
               
                  Država članica
               
               
                  Oznaka
                  (ako je dostupno)
               
               
                  Naziv
               
               
                  Datum do kojeg se primjenjuje u skladu s člankom 31. Direktive 2005/94/EZ
               
            
                  DK
               
               
                  Danska
               
               
                   
               
               
                  Područje obuhvaća:
               
               
                   
               
            
                   
               
               
                   
               
               
                  02210
                  02217
                  02270
               
               
                  Područje dijelova općina Helsingør, Gribskov i Fredensborg koji se nalaze izvan područja definiranog kao zaraženo područje te na području u obliku kruga radijusa 10 kilometara sa središtem na GPS koordinatama S56.0739; I12.5144.
               
               
                  22.12.2016.
               
            
                   
               
               
                   
               
               
                  02217
               
               
                  Dijelove općine Helsingør (oznaka ADNS 02217) koji se nalaze na području u obliku kruga radijusa tri kilometra sa središtem na GPS koordinatama S56.0739; I12.5144.
               
               
                  od 14.12.2016. do 22.12.2016.